فضل اللہ راوندی

سید ضیاء الدین ابو رضا فضل اللہ بن علی بن عبید اللہ حسنی راوندی (483ھ/1090ء – 571ھ/1176ء) ایک عرب شیعہ ادیب، مصنف، فقیہ، ریاضی دان اور شاعر تھے۔ آپ کا تعلق ایران کے قصبہ راوند سے تھا جو قاسان کے قریب واقع ہے اور آپ نے اپنی زندگی کا بڑا حصہ قاسان میں گزارا، اسی لیے آپ کو قاسانی بھی کہا جاتا ہے۔ آپ چھٹی صدی ہجری کے نمایاں علمی و فکری شخصیات میں شمار کیے جاتے ہیں اور اپنے دور کے بڑے علمائے امامیہ میں سے تھے۔
 نسب 
فضل اللہ بن علی بن عبید اللہ ثالث بن محمد اصغر بن عبید اللہ ثانی بن محمد امیرکا بن عبید اللہ اول بن حسن سلیق بن علی بن محمد سلیق بن حسن اخشیخ بن جعفر خطیب بن حسن مثنیٰ بن حسن سبط بن علی بن ابی طالب اور علیؓ زوج ہیں فاطمہؓ بنت محمد ﷺ کے۔

یوں آپ رسول اللہ ﷺ کی نسل میں چودھویں پشت میں شمار ہوتے ہیں۔
آپ کی والدہ فاطمہ بنت حسین بھی حسنی نسب رکھتی تھیں، اس طرح آپ کا شجرہ نسب والد اور والدہ دونوں طرف سے شریف ہے۔

 ولادت و نشو و نما 
فضل اللہ حسنی راوندی 483ھ میں راوند، فارس میں پیدا ہوئے اور قاسان میں پرورش پائی۔ آپ ایک علمی عرب خاندان سے تعلق رکھتے تھے جس میں فقہ، علم اور ادب کے بڑے بڑے افراد پیدا ہوئے۔ آپ کے جد عبید اللہ ثانی راوند ہجرت کر کے آئے تھے اور وہ فقیہ، شاعر اور محدث تھے۔
 علمی خدمات 
فضل اللہ راوندی نے علومِ دینیہ، خصوصاً تفسیر اور فقہ امامیہ میں مہارت حاصل کی۔ آپ ریاضی میں بھی دلچسپی رکھتے تھے اور ایک قادرالکلام شاعر بھی تھے۔ آپ نے ایک مدرسہ قائم کیا اور وہاں تدریس کی۔ آپ کے کئی علمی اور فقہی مصنفات ہیں۔عمر فروخ، تاريخ الأدب العربي: من مطلع القرن الخامس الهجري إلى الفتح العثماني. الجزء الثالث. دار العلم للملايين - بيروت. الطبعة الرابعة - 1981، ص. 299-302عفيف عبد الرحمن، مُعجم الشعراء العباسيين. جروس برس - طرابلس. دار صادر - بيروت. الطبعة الأولى - 2000، ص. 181-182
 اساتذہ 
 سید علی بن عبید اللہ حسنی راوندی (والد)
 ابو علی بن محمد بن حسن طوسی
 امین الاسلام فضل بن الحسن الطبرسی
 حسن بن ابی جعفر معروف المفید الثانی
 جعفر بن محمد عبسی دوریستی
 علی بن عبد الصمد نیشاپوری
 تلامذہ 
 منتجب الدین علی بن عبید اللہ قمی رازی (صاحب الفہرست)
 محمد بن علی بن شہرآشوب مازندرانی
 محمد بن حسن جہرودی طوسی (والد خواجہ نصیر الدین الطوسی)
 راشد بن ابراہیم البحرانی
 عبد اللہ بن جعفر عبسی دوریستی
 علی بن قطب الدین راوندی
وغیرہ
 تصنیفات 
 الکافی فی التفسیر
 تفسیر کلام اللہ المجید
 الطراز المذہب فی إبراز المذهب
 مقاربة الطیة إلی مقارنة النیة
 ضوء الشهاب فی شرح الشهاب
 الکافی فی علم العروض والقوافی
 الطب الرضوی
 غمام الغموم
 مجمع اللطائف ومنبع الظرائف
 نثر اللآلی
 کتاب الحسیب النسیب
 الأدعیة السر
 الأربعون فی الحدیث
 حماسة ذوات الحواشی
وغیرہإسماعيل باشا البغدادي، هدية العارفين إلى أسماء المؤلفين وآثار المصنفين. وكالة المعارف - إسطنبول. طبعة 1951. ص. 821
 وفات 
فضل اللہ حسنی راوندی 9 ذو الحجہ 571ھ (13 جون 1176ء) کو قاسان میں وفات پا گئے، وہیں آپ کی تدفین ہوئی اور آج بھی آپ کا مزار وہاں موجود ہے۔

 حوالہ جات 

 کتابیات 

 جلال الدين الأرموي، ديوان السيد الإمام ضياء الدين أبي الرضا فضل الله الحسني الراوندي القاساني. مطبعة المجلس. الطبعة الأولى - 1954م.

زمرہ:1176ء کی وفیات
زمرہ:مفسرین
زمرہ:فقہائے شیعہ
زمرہ:علمائے شیعیت
زمرہ:شیعہ اثناعشری
زمرہ:عرب شعرا
زمرہ:عہد عباسی کے شعرا
زمرہ:عرب نسل کی ایرانی شخصیات
زمرہ:علمائے شیعہ
زمرہ:مسلم مصنفین
زمرہ:1090ء کی پیدائشیں
زمرہ:483ھ کی پیدائشیں
زمرہ:571ھ کی وفیات